Neuvoston yhteinen toiminta 26 päivältä heinäkuuta 2001, Euroopan unionin osallistumisesta Georgian viranomaisten voimavarojen vahvistamiseen Georgian tasavallan ja Venäjän federaatioon kuuluvan Tšetšenian tasavallan rajalla olevan Etyjin tarkkailijajoukon tukemiseksi ja suojelemiseksi



Virallinen lehti nro L 202 , 27/07/2001 s. 0002 - 0002



Neuvoston yhteinen toiminta 26 päivältä heinäkuuta 2001, Euroopan unionin osallistumisesta Georgian viranomaisten voimavarojen vahvistamiseen Georgian tasavallan ja Venäjän federaatioon kuuluvan Tsetsenian tasavallan rajalla olevan Etyjin tarkkailijajoukon tukemiseksi ja suojelemiseksi (2001/568/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, sekä katsoo seuraavaa: (1) Neuvosto hyväksyi 20 päivänä heinäkuuta 2000 yhteisen toiminnan 2000/456/YUTP(1) Euroopan unionin osallistumisesta Georgian viranomaisten voimavarojen vahvistamiseen Georgian tasavallan ja Venäjän federaatioon kuuluvan Tsetsenian tasavallan rajalla olevan Etyjin tarkkailijajoukon tukemiseksi ja suojelemiseksi. Tämän yhteisen toiminnan voimassaolo päättyi 31 päivänä joulukuuta 2000. (2) Tukholmassa kokoontunut Eurooppa-neuvosto uudisti syvän huolensa Tsetsenian tilanteesta ja korosti konfliktin poliittisen ratkaisun kiireellisyyttä. (3) Euroopan unionin asiantuntijana toiminut kenraali Sir Garry Johnson suoritti ajankohtaisarviointia varten käynnin paikalla 28 päivästä toukokuuta 1 päivään kesäkuuta 2001, ja tämän arviointikäynnin tuloksena hän esitti päätelmänään, että EU:n tuki on edelleen tarpeen, jotta Georgian rajavalvontajoukot pystyisivät tehokkaasti hoitamaan tehtäviään, etenkin suojelemaan Etyjin tarkkailijajoukkoa. (4) Edellä mainitut seikat huomioon ottaen on erittäin tärkeää, että EU avustaa edelleenkin Georgian viranomaisten voimavarojen vahvistamisessa Georgian tasavallan ja Venäjän federaatioon kuuluvan Tsetsenian tasavallan rajalla olevan Etyjin tarkkailijajoukon tukemiseksi ja suojelemiseksi. (5) Tämä yhteinen toiminta on syytä toteuttaa pikaisesti. (6) Komissio on suostunut huolehtimaan eräistä tämän yhteisen toiminnan täytäntöönpanon kannalta välttämättömistä tehtävistä. ON HYVÄKSYNYT TÄMÄN YHTEISEN TOIMINNAN: 1 artikla 1. Euroopan unioni toimittaa tukea Georgian viranomaisten voimavarojen vahvistamiseksi, jotta Georgian rajavartiolaitos pystyy tukemaan ja suojelemaan Georgian tasavallan ja Venäjän federaatioon kuuluvan Tsetsenian tasavallan rajalla olevaa Etyjin tarkkailijajoukkoa. 2. Tätä varten Euroopan unioni toimittaa Georgian hallitukselle mahdollisimman pian avustusta välineistön muodossa, joka toimitetaan Shatilin raja-asemalle. 2 artikla 1. Neuvosto antaa edellä 1 artiklan 2 kohdassa esitetyn tavoitteen täytäntöönpanon komission tehtäväksi. 2. Komissio valvoo ja arvioi välineistön käytännön toimittamista Georgian rajavartiolaitokselle ja sen myöhempää käyttöä. 3. Tehtäviään hoitaessaan komissio tekee tarvittaessa yhteistyötä jäsenvaltioiden paikallisten edustustojen kanssa. 3 artikla 1. Rahoitusohje 1 artiklassa mainittuja tarkoituksia varten on 45000 euroa. 2. Edellä 1 kohdassa mainituilla määrillä rahoitettavia menoja hallinnoidaan talousarvioon sovellettavien Euroopan yhteisön menettelyjen ja sääntöjen mukaisesti. Välineistön hankinta, kuljetus ja toimitus hoidetaan toiminnan kiireellisyyden huomioon ottaen soveltuvinta menettelyä noudattaen. 4 artikla 1. Tämä yhteinen toiminta tulee voimaan päivänä, jona se hyväksytään. Sen voimassaolo päättyy 31 päivänä maaliskuuta 2002. 2. Tätä yhteistä toimintaa tarkastellaan 30 päivään marraskuuta 2001 mennessä, mitä ennen komissio, joka toimii yhteisen ulko- ja turvallisuuspolitiikan korkeana edustajana toimivan neuvoston pääsihteerin avustaman puheenjohtajavaltion alaisuudessa, antaa neuvostolle kertomuksen toiminnan täytäntöönpanosta. 5 artikla Tämä yhteinen toiminta julkaistaan virallisessa lehdessä. Tehty Brysselissä 26 päivänä heinäkuuta 2001. Neuvoston puolesta Puheenjohtaja L. Michel (1) EYVL L 183, 22.7.2000, s. 3.